ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTĂRÂRE**

**Nr. 48 din 12.05.2025**

**privind acordarea unui mandat special reprezentantului Comunei Ion Creangă, județul Neamț să voteze în Adunarea Generală a Asociatiei de Dezvoltare Intercomunitarǎ**

**"PROTECTIA ANIMALELOR NEAMT"**

Analizând temeiurile juridice :

-art. 120 și art. 121, alin. (1) și (2) din Constituția României, republicată;

-art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

-art. 7, alin. (2) din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;

1. - art. 35 alin. (2) din Legea finanţelor publice locale nr. 273/2006, cu modificările şi completările ulterioare;
2. - art. 1 alin. (1) şi art. 2, alin.(4) din Ordonanţa de Urgenţă nr. 155/2001 privind aprobarea programului de gestionare a câinilor fară stăpân, aprobată prin Legea nr. 22/2002, cu modificările şi completările ulterioare;
3. - H.G. nr. 1059/2013 pentru aprobarea Normelor metodologice de aplicare a O.U.G. nr. 155/2001;
4. - Legii nr. 205/2004 privind protecţia animalelor, republicată, cu modificările şi completările ulterioare;
5. - Ordinul nr. 1/2014 pentru aprobarea Normelor privind identificarea şi înregistrarea câinilor cu stăpân emis de Autoritatea Naţională Sanitară Veterinară şi pentru Siguranţa Animalelor;
6. - Legea nr. 100/2016 privind concesiunile de lucrări şi concesiunile de servicii;
7. - Hotărârarea de Guvern nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016;
8. -art. 4 alin. (1) și art. 6 alin. (1) din Ordonanța Guvernului nr.26/2000 cu privire la asociații și fundații, cu modificările și completările ulterioare

Ținând seama de prevederile  :

-H.C.L nr. 45 din 30.03.2023 privind inființarea Serviciului de gestionare a câinilor fărăr stăpân al comunei Ion Creangă , judetul Neamț ,

-H.C.L nr. 54 din 19.05.2022 privind aprobarea participării Comunei Ion Creangă , în calitate de membru fondator la inființarea Asociației de Dezvoltare Intercomunitară ,, PROTECTIA ANIMALELOR NEAMT,,

- H.C.L nr. 24 din 26.03.2025 privind aderarea Comunei Bicaz- Chei , judetul Neamt la Asociatia de Dezvoltare Intercomunitara ,, PROTECTIA ANIMALELOR NEAMT”,

- H.C.L nr. 112 din 18.12.2024 privind aderarea Comunei Farcașa , judetul Neamt la Asociatia de Dezvoltare Intercomunitara ,, PROTECTIA ANIMALELOR NEAMT”,

- H.C.L nr. 24 din 18.03.2025 privind aderarea Girov la Asociatia de Dezvoltare Intercomunitara ,, PROTECTIA ANIMALELOR NEAMT”,

- H.C.L nr. 33 din 14.04.2025 privind aderarea Comunei Moldoveni , judetul Neamt la Asociatia de Dezvoltare Intercomunitara ,, PROTECTIA ANIMALELOR NEAMT”,

- H.C.L nr. 60 din 19.12.2024 privind aderarea Comunei Rediu la Asociatia de Dezvoltare Intercomunitara ,, PROTECTIA ANIMALELOR NEAMT”,

-art. 12 coroborat cu art. 23 alin.(1) si art 38 alin. (1) din Statututul Asociatiei de Dezvoltare Intercomunitarǎ "Protectia Animalelor Neamt"

-Decizia Consiliului Director al ADI ,,Protectia Animalelor Neamt" nr. 13/15.11.2023 privind modificarea ,completarea si actualizarea Statutului Asociatiei de Dezvoltare Intercomunitarǎ “Protectia Animalelor Neamt" și pentru cooptarea de noi membri,

-02-

Luând act de :

-Adresa nr. 265 din 12.05.2025 a ADI ,,PROTECTIA ANIMALELOR NEAMT”, inregistrata la Primaria comunei Ion Creanga la nr. 5049 din 12.05.2025;

- Referatul de aprobare, intocmit de primarul comunei Ion Creanga, înregistrat la nr. 5050 din 12.05.2025 ,

-raportul compartimentului de specialitate , nr. 5052 din 12.05.2025, intocmit de d-na Trișcău Mariana având funcția de consilier ,compartiment administrarea domeniului public si privat al aparatului de specialitate al primarului comunei Ion Creanga,

-avizul pentru legalitate ,intocmit de secretarul general al UAT ;

-avizele comisiilor de specialitate ale Consiliului local .

In temeiul dispozitiilor art. 5 lit „k”, art. 129 alin.(2) lit „b-e”, alin.(7) lit. „n” , art. 139 alin.(1) , art. 140 alin.(1) , precum si ale art. 196 alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificarile si completarile ulterioare :

**Primarul comunei Ion Creanga, judetul Neamt ,**

**PROPUNE :**

Art. 1. Se aprobă acordarea unui mandat special reprezentantului Comunei Ion Creanga , județul Neamț, domnului Primar Dumitru- Dorin TABACARIU , să voteze, în Adunarea Generalǎ a Asociatiei de Dezvoltare Intercomunitară "PROTECTIA ANIMALELOR NEAMT", pentru aprobarea primirii unor noi membri, unităti administrativ-teritoriale din Județul Neamt la aceastǎ Asociatie, respectiv a comunelor: Bicaz-Chei, Farcașa, Girov, Moldoveni, Rediu, precum si pentru modificarea Statutului Asociației conform hotărârilor AGA.

**Art. 2** Primarul comunei Ion Creangă , judeţul Neamt , prin compartimentele de specialitate va duce la indeplinire prevederile prezentei .

**Art. 3** Secretarul general al UAT , va comunica prezenta instituţiilor , autoritatilor si persoanelor interesate.

INITIATOR

PRIMAR

Dumitru- Dorin TABACARIU

ROMÂNIA

JUDEŢUL NEAMT

PRIMĂRIA COMUNEI ION CREANGA

Nr. 5050 din 12.05.2025

# REFERAT DE APROBARE

**al Proiectului de hotarare privind acordarea unui mandat special reprezentantului Comunei Ion Creangă, județul Neamț să voteze în Adunarea Generală a Asociatiei de Dezvoltare Intercomunitarǎ "PROTECTIA ANIMALELOR NEAMT"**

Consiliul local al comunei Ion Creangă a aprobat prin H.C.L nr. 54 din 19.05.2022 participarea Comunei Ion Creanga , județul Neamț, în calitate de membru fondator, la înființarea Asociației de Dezvoltare Intercomunitară „PROTECȚIA ANIMALELOR NEAMȚ";

Asociația de Dezvoltare Intercomunitară „PROTECȚIA ANIMALELOR NEAMȚ" a dobândit personalitate juridică și a fost înscrisă în Registrul asociațiilor și fundațiilor aflat la grefa Judecătoriei Piatra Neamț, în baza Încheierii din camera de consiliu a Judecătoriei Piatra Neamț nr. 4491/2022 din data de 04.11.2022, pronunțată de această instanță în dosar nr. 9092/279/2022, rămasă definitivă, având conform Statutului Asociației ca membri fondatori Județul Neamț, Orașul Târgu-Neamț și un număr de 45 de comune de pe raza Județului Neamț.

Conform Statutului, Asociația de Dezvoltare Intercomunitară "PROTECȚIA ANIMALELOR NEAMȚ" a fost constituită în conformitate cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare și ale Ordonanței Guvernului nr. 26/2000 cu privire la asociații și fundații, cu modificările și completările ulterioare, fiind persoană juridică de drept privat, de utilitate publică, în scopul de a realiza proiecte și de a gestiona împreună serviciile comunitare de utilitate publică de interes judeţean și local, specializate, referitoare la protecția animalelor și gestionarea animalelor fără stăpân, precum și alte servicii publice stabilite prin lege.

Potrivit art. 11. (1) din Statutul Asociației**,**  "*În categoria membrilor Asociației sunt cuprinși:*

*- Membrii fondatori;*

*- Membrii asociați;*

*Membrii fondatori ai Asociației sunt persoanele juridice semnatare ale prezentului Statut, care au luat parte la înființarea Asociației.*

*Membrii asociați sunt persoanele juridice care dobândesc calitatea de membru al Asociației ulterior constituirii acesteia, prin hotărârea luată cu majoritate de voturi a membrilor fondatori și care dobândesc drept de vot în cadrul Adunării Generale, în schimbul achitării unei taxe de aderare în cuantum egal cu contribuția în numerar, în valoare de 1.000 lei aferentă fiecărui asociat – membru fondator".*

Privitor la aderarea unor noi asociați (membri asociați), articolul 12 din Statut stipulează următoarele:

*"**(1) Asociația poate accepta, cu acordul asociaților, noi membri……. Pentru a vota o astfel de hotărâre,* ***reprezentanții asociaților în adunarea generală a Asociației*** *au nevoie de un* ***mandat special, prealabil, din partea unităților administrativ-teritoriale*** *pe care le reprezintă, acordat prin hotărârea consiliului județean/local.*

*(2) În urma adoptării hotărârii Adunării Generale a Asociației de a accepta un nou asociat, se va încheia un act adițional la prezentul Statut, prin care noul asociat va fi menționat în preambulul Statutului".*

Prin adresa nr. 265/12.05.2025 președintele A.D.I."PROTECȚIA ANIMALELOR NEAMȚ" informează asupra convocării Adunării Generale Asociației, sens în care solicită mandatarea reprezentantului UAT în Adunarea Generală, să voteze pentru aprobarea primirii unor noi membri unități-administrativ-teritoriale din Județul Neamț, în Asociație.

Prin prezentul proiect de hotărâre supun aprobării următoarele:

Acordarea unui mandat special reprezentantului Comunei Ion Creanga să voteze, în Adunarea Generală a Asociației de Dezvoltare Intercomunitară "PROTECȚIA ANIMALELOR NEAMȚ", pentru aprobarea primirii în Asociație, a unor noi membri unități administrative-teritoriale din Județul Neamț, respectiv a Comunelor: Bicaz-Chei, Farcașa, Girov, Moldoveni, Rediu.

Ca urmare, supun analizei și aprobării plenului Consiliului Local al Comunei Ion Creanga proiectul de hotărâre anexat.

**PRIMAR,**

**Dumitru- Dorin TABACARIU**

ROMÂNIA

JUDEŢUL NEAMT

PRIMĂRIA COMUNEI ION CREANGA

Nr. 5052 din 12.05.2025

**RAPORT DE SPECIALITATE**

**la Proiectul de hotarare privind acordarea unui mandat special reprezentantului Comunei Ion Creangă, județul Neamț să voteze în Adunarea Generală a Asociatiei de Dezvoltare Intercomunitarǎ "PROTECTIA ANIMALELOR NEAMT"**

Văzând Referatul de aprobare nr. 5050 DIN 12.05.2025 al domnului primar, Dumitru- Dorin Tabacariu , privind acordarea unui mandat special, facem următoarele precizări:

Conform definiției date de art. 5 lit. i) din Ordonanța de Urgență nr. 57/2019 privind Codul administrativ, "*asociaţiile de dezvoltare intercomunitară sunt structurile de cooperare cu personalitate juridică, de drept privat şi de utilitate publică, înfiinţate, în condiţiile legii, de unităţile administrativ-teritoriale pentru realizarea în comun a unor proiecte de dezvoltare de interes zonal sau regional ori pentru furnizarea în comun a unor servicii* publice".

Potrivit art. 4 alin. (1) din " Ordonanța Guvernului nr. 26/2000 cu privire la asociații și fundații, cu modificările și completările ulterioare, "*Asociaţia este subiectul de drept privat constituit de trei sau mai multe persoane care, pe baza unei înţelegeri, pun în comun şi fără drept de restituire contribuţia materială, cunoştinţele sau aportul lor în muncă pentru realizarea unor activităţi în interes general, al unor colectivităţi sau, după caz, în interesul lor personal nepatrimonial"*

Conform art. 11 alin. (2) din Statututul Asociației de Dezvoltare Intercomunitară "PROTECȚIA ANIMALELOR NEA*MȚ"; "La Asociație pot adera doar unități administrativ-teritoriale din județul Neamț".*

De asemenea, art. 20 alin. (2) lit. l) din Statutul Asociației, stabilește că printre atribuțiile Adunării Generale a Asociației cu privire la activitatea este și "*aprobarea primirii de noi membri în Asociație, a retragerii și excluderii unor membri din Asociație";* totodată, conform art. 22 alin. (6 ) din Statut, "*Pentru a fi valabile, hotărârile Adunării Generale a Asociației adoptate în exercitarea atribuțiilor prevăzute la art. 20 alin. (2) lit. l) se iau în prezența și cu votul favorabil al tuturor asociaților, cvorum și majoritate obligatorii la oricare convocare".*

Conform dispozițiilor art. 129, alin. (7) lit. n) din Ordonanța de Urgență nr. 57/2019 privind Codul administrativ, în exercitarea atribuțiilor privind gestionarea serviciilor publice din subordine, consiliul local asigură potrivit competențelor sale și în condițiile legii, cadrul necesar pentru furnizarea serviciilor comunitare de utilitate publică de interes local.

Având în vedere aspectele prezentate și dispozițiile legale invocate, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului local.

INTOCMIT

CONSILIER

Mariana TRIȘCĂU

**AVIZ**

**privind avizul de legalitate**  **al proiectului de hotărâre privind acordarea unui mandat special reprezentantului Comunei Ion Creangă, județul Neamț să voteze în Adunarea Generală a Asociatiei de Dezvoltare Intercomunitarǎ "PROTECTIA ANIMALELOR NEAMT"**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ;
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ

Este elaborat conform : 5 lit „k”, art. 129 alin.(2) lit „b-e”, alin.(7) lit. „n” , art. 139 alin.(1) , art. 140 alin.(1) , precum si ale art. 196 alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificarile si completarile ulterioare :

Tinând cont ca proiectul de hotărâre, este insotit de referatul de aprobare al primarului comunei si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind acordarea unui mandat special reprezentantului Comunei Ion Creangă, județul Neamț să voteze în Adunarea Generală a Asociatiei de Dezvoltare Intercomunitarǎ "PROTECTIA ANIMALELOR NEAMT"

Ion Creanga , la data de 12.05.2025

SECRETAR GENERAL

Mihaela Niță